Mestská časť Bratislava – Nové Mesto

Materiál na zasadnutie
Miestneho  zastupiteľstva
Dňa:  25. 9. 2012

N á v r h
Všeobecne záväzného nariadenia mestskej časti Bratislava – Nové Mesto o poskytovaní a úhradách za sociálne  služby

–––––––––––––––––––––––––––––––––––––––––––––––––––––––––––––––––––––––––––

Predkladá:         						Materiál obsahuje:		
Ing. Ľudovít Kollárik					1.  Návrh uznesenia
Prednosta MÚ B-NM					2.  Dôvodová správa
								3.  Návrh VZN
								4.  Stanovisko právnej skupiny
								5.  Stanoviská K-MZ MČ B-NM

Spracovateľ: 	
Ing. Gabriela Vojtechová 				Stanovisko právnej skupiny:
poverená vedením 				doložené	
odd. soc. služieb

September  2012

Návrh uznesenia

Miestne zastupiteľstvo

s ch v a ľ u j e

návrh Všeobecne záväzného nariadenia mestskej časti Bratislava-Nové Mesto o poskytovaní a úhradách za  sociálne služby

a)	bez pripomienok
b)	s pripomienkami 

Dôvodová správa

     Mestská časť Bratislava – Nové Mesto nemá doteraz platné VZN o sociálnych službách a nie je zriaďovateľom zariadenia opatrovateľskej služby ani denného stacionára, preto v návrhu tohto nariadenia je riešená opatrovateľská služba, zabezpečovanie odľahčovacej, prepravnej služby,  spôsob zabezpečenia stravovania, činnosť denných centier.

Mestské časti v súlade  s čl. 32 Štatútu hlavného mesta SR Bratislavy majú určené pôsobnosti v oblasti sociálnych vecí. Podľa tohto v bode 10,  písm. e) poskytujú alebo zabezpečujú poskytovanie sociálnej služby:
-	v zariadení opatrovateľskej služby 
-	dennom stacionári,
-	opatrovateľskej služby
-	prepravnej služby
-	odľahčovacej služby

Mestská časť ako poskytovateľ sociálnych služieb, súlade s ustanovením § 72, ods.2 zákona  číslo 448/2008 Z.z. o sociálnych službách v znení neskorších predpisov určuje sumu úhrady za sociálnu službu, spôsob jej určenia a platenia úhrady dohodou podľa § 74 v súlade so všeobecne záväzným nariadením mestskej časti. 

Priemerné ekonomicky oprávnené náklady na 1 hodinu výkonu opatrovateľskej služby      v roku 2011 predstavovali v mestskej časti Bratislava – Nové Mesto výšku 4,56 €. Tieto v hodnotenom období predstavovali celkovú výšku 186 776,80 €, zatiaľ čo príjmy boli vo výške 27 563,54 €, čo predstavuje 14,76 % z celkových nákladov.

     Vzhľadom k tomu, že úhrady za poskytované služby sa nezvyšovali od roku 2009, navrhovaná výška úprav za jednotlivé poskytované úkony zohľadňuje ich náročnosť              a  zvýšené požiadavky zo strany prijímateľov sociálnych služieb a ich rodinných príslušníkov.

Všeobecne záväzné nariadenie
Mestskej časti Bratislava – Nové Mesto
č. ...............
zo dňa  ........................

o poskytovaní a úhradách za sociálne služby

     Miestne zastupiteľstvo Mestskej časti Bratislava – Nové Mesto  podľa § 4 ods. 3 písm. p) a § 6 ods. 1 zákona Slovenskej národnej rady č. 369/1990 Zb. o obecnom zriadení v znení neskorších predpisov, podľa  § 15 ods. 2 písm. a) zákona Slovenskej národnej rady                č. 377/1990 Zb. o hlavnom meste Slovenskej republiky Bratislave v znení neskorších predpisov,  zákona č. 448/2008 Z. z. o sociálnych službách  a  o zmene a doplnení zákona č.455/1991 Zb. o živnostenskom podnikaní v znení neskorších predpisov (ďalej len zákon o sociálnych službách) a v súlade s čl. 32 Štatútu hlavného mesta SR Bratislavy a čl. 4 bod. 3 Štatútu mestskej časti Bratislava – Nové Mesto, sa uznieslo na tomto všeobecne záväznom nariadení:

Čl. 1

Predmet úpravy

Toto všeobecne záväzné nariadenie (ďalej len VZN) upravuje spôsob poskytovania, alebo zabezpečovanie poskytovania, určenia úhrady, výšku úhrady a spôsob platenia úhrady           za sociálne služby.

Čl. 2
Definovanie pojmov

Sociálna služba je odborná činnosť, obslužná činnosť alebo súbor činností, ktoré sú zamerané na :
-	prevenciu vzniku nepriaznivej sociálnej situácie,
-	riešenie nepriaznivej sociálnej situácie,
-	zachovanie, obnovu alebo rozvoj schopností fyzickej osoby,
-	zabezpečenie nevyhnutných podmienok na uspokojovanie základných životných potrieb,
-	riešenie krízovej sociálnej situácie,
-	prevenciu sociálneho vylúčenia fyzickej osoby a rodiny.

1. Druh sociálnej služby, ktorú mestská časť Bratislava – Nové Mesto (ďalej len mestská časť) poskytuje:

a)	opatrovateľská služba

b)	podporné služby	ba) odľahčovacia služba
                                         bb) jedáleň
                                         bc) denné centrum  (klub dôchodcov)

2.	Druh sociálnej služby, ktorú mestská časť zabezpečuje:  odľahčovacia služba

3.	Poskytovateľ:  poskytovateľom sociálnej služby je mestská časť

4.	Prijímateľ: Prijímateľ sociálnej služby je fyzická osoba s trvalým pobytom v mestskej časti , o ktorej bolo rozhodnuté, že jej bude poskytovaná sociálna služba.

Čl. 3

Konanie vo veciach sociálnych služieb

1.	Konanie o odkázanosti na sociálnu službu sa začína na základe písomnej žiadosti fyzickej osoby o posúdenie odkázanosti na sociálnu službu, ktorá obsahuje:
-	meno a priezvisko, 
-	dátum narodenia, 
-	adresa trvalého pobytu, 
-	rodinný stav, 
-	štátne občianstvo, 
-	druh požadovanej sociálnej služby, 
-	potvrdenie poskytovateľa zdravotnej starostlivosti o nepriaznivom zdravotnom stave.

2.	Posudok o odkázanosti na sociálnu službu je podkladom na vydanie rozhodnutia             o odkázanosti na sociálnu službu. O odkázanosti na sociálnu službu rozhoduje               za mestskú časť ako správny orgán starosta obce.

3.	Ak fyzická osoba s trvalým pobytom v mestskej časti vzhľadom na svoj zdravotný stav nemôže sama podať žiadosť o posúdenie odkázanosti na sociálnu službu, môže v jej mene a s jej súhlasom podať žiadosť aj iná fyzická osoba. Žiadosť musí obsahovať údaje podľa bodu 1 z tohto článku VZN.

4.	Ak má fyzická osoba s trvalým pobytom v mestskej časti záujem o poskytovanie sociálnej služby, podáva na Miestny úrad  Bratislava Nové Mesto, Junácka 1 písomnú žiadosť o uzatvorenie dohody, ktorá obsahuje:

a)  meno a priezvisko fyzickej osoby, dátum narodenia a adresu jej pobytu,
      b)  druh sociálnej služby ktorú požaduje,
a)	potvrdenie o príjme za predchádzajúci kalendárny rok,
b)	vyhlásenie o majetku fyzickej osoby na účely platenia úhrady za sociálnu službu, podľa prílohy č. 2 k VZN,
c)	deň začatia poskytovania sociálnej služby a čas poskytovania sociálnej služby,
d)	iné doklady, ktoré sú podkladom na uzatvorenie dohody (rozhodnutie o odkázanosti   na sociálnu službu).

5.	Priebeh konania vo veci rozhodovania o odkázanosti na sociálnu službu zabezpečuje Oddelenie sociálnych služieb Miestneho úradu Bratislava – Nové Mesto, ktoré eviduje a vedie celú spisovú agendu.

6.	Mestská časť poskytuje opatrovateľskú službu na základe písomnej dohody, ktorá obsahuje zákonom stanovené náležitosti, ktorú je povinná uzatvoriť podľa zákona o sociálnych službách po nadobudnutí právoplatnosti rozhodnutia o odkázanosti fyzickej osoby na sociálnu službu.

7.	Fyzická osoba je povinná písomne oznámiť do ôsmich dní zmeny v skutočnostiach rozhodujúcich na trvanie odkázanosti na sociálnu službu a zmeny v príjmových               a majetkových pomeroch, rozhodujúcich na určenie sumy úhrad za poskytnutie sociálnej služby.

8.	Osobné údaje, ktoré spracúva mestská časť na účely poskytovania sociálnej služby sú meno a priezvisko, adresa pobytu, dátum narodenia, rodinný stav, štátne občianstvo, údaje   týkajúce sa zdravia, údaje o príjme, údaje o majetku.

9.	Mestská časť vedie evidenciu o prijímateľoch sociálnej služby v rozsahu predchádzajúceho odseku, vrátane výkazov o opatrovateľskej službe a úhrade                 za dohodnuté úkony opatrovateľskej služby.

Čl. 4 
Opatrovateľská služba

1.	Opatrovateľská služba je sociálna služba, ktorá sa poskytuje fyzickej osobe s trvalým  pobytom  v mestskej časti na riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu.

2.	Opatrovateľská služba je sociálna služba poskytovaná fyzickej osobe, ktorá je:

•	odkázaná na pomoc inej fyzickej osoby a jej stupeň odkázanosti je najmenej II                                                                  podľa  prílohy  č. 3 a) zákona o sociálnych službách ,
•	odkázaná na pomoc pri úkonoch sebaobsluhy, úkonoch starostlivosti o svoju                                          domácnosť a  základných  sociálnych  aktivitách  podľa  prílohy č. 4 zákona o sociálnych službách.

3.	Opatrovateľskou službou sa poskytujú úkony podľa prílohy č. 1 tohto VZN. Táto príloha zároveň  určuje aj výšku súm za jednotlivé úkony.

4.	Opatrovateľskú službu nemožno poskytovať fyzickej osobe :
a)	ktorej sa poskytuje celoročná pobytová sociálna služba,
b)	ktorá je opatrovaná fyzickou osobou, ktorej sa poskytuje peňažný príspevok               na opatrovanie podľa osobitného predpisu     
c)	ktorej sa poskytuje peňažný príspevok na osobnú asistenciu podľa osobitného predpisu1,
d)	ktorej  je  nariadená  karanténa  pre podozrenie z nákazy prenosnou chorobou              a pri ochorení  touto nákazou.

5.	Bod 4. písm. b) tohto ustanovenia sa  nepoužije, ak fyzickej osobe,  
a)	vykonávajúcej opatrovanie sa poskytuje ústavná zdravotná starostlivosť v zdravotníckom zariadení,
b)	vykonávajúcej opatrovanie sa poskytuje odľahčovacia služba,
c)	ktorá je opatrovaná fyzickou osobou, ktorej sa poskytuje peňažný príspevok            na opatrovanie podľa osobitného predpisu, sa poskytuje opatrovateľská služba v rozsahu najviac osem hodín mesačne.

Čl. 5

Poskytovanie opatrovateľskej služby

1.	Podmienkou poskytovania opatrovateľskej služby je právoplatné rozhodnutie o odkázanosti na túto službu. Rozhodnutie sa vydáva na základe písomnej žiadosti fyzickej osoby s trvalým pobytom v mestskej časti. Predpokladom vydania rozhodnutia o odkázanosti na sociálnu službu je posudková činnosť, ktorou je lekárska posudková činnosť a sociálna posudková činnosť.

2.	Opatrovateľskú službu uvedenú  podľa  § 41 zákona o sociálnych službách možno poskytovať aj pred nadobudnutím právoplatnosti rozhodnutia o odkázanosti na sociálnu službu ak:

-	je život alebo zdravie fyzickej osoby vážne ohrozené,
-	ak fyzická osoba nemá zabezpečené nevyhnutné podmienky na uspokojovanie základných životných potrieb,

3.	Opatrovateľská služba sa poskytuje na dobu počas splnenia podmienok trvania nároku     na tento druh sociálnej služby.

4.	Opatrovateľská  služba  sa  poskytuje  terénnou  formou  v prirodzenom  domácom prostredí, v mieste trvalého pobytu fyzickej osoby v mestskej časti, len v  pracovných dňoch  a v pracovnom čase.

5.	Výkon  opatrovateľskej  služby  zabezpečujú  poverené zamestnankyne/ opatrovateľky/, s ktorými  má mestská  časť uzatvorenú  pracovnú zmluvu.

6.	V prípade dovolenky alebo pracovnej neschopnosti opatrovateľky, opatrovateľskou  službou sa  zabezpečuje len donáška jedla.

7.	Poskytovateľ sociálnej služby  si vyhradzuje právo na personálne a časové zmeny  v rámci zabezpečenia služieb.

Čl. 6
Úhrada za opatrovateľskú službu, spôsob jej určenia a platenia

1.	Prijímateľ sociálnej služby je povinný platiť úhradu za sociálnu službu v sume určenej podľa prílohy č. 1 tohto VZN..

2.	Úhrada za opatrovateľskú službu sa za kalendárny mesiac určí podľa rozsahu poskytovaných úkonov a zodpovedajúcej sumy za stanovený
-	úkon sebaobsluhy, 
-	úkonov starostlivosti o domácnosť, 
-	základných sociálnych aktivít,
-	a dohľad pri všetkých úkonoch.

3.	Rozsah úkonov opatrovateľskej služby sa určí podľa prílohy č. 1 tohto VZN                a po vzájomnej dohode medzi poskytovateľom a prijímateľom sociálnej služby. Vypočíta sa denná úhrada, ktorá sa zaokrúhľuje na dve desatinné miesta  smerom nadol.

4.	Za dni prerušenia poskytovania služby v domácnosti zo strany prijímateľa sociálnej služby a v prípade prerušenia zo strany poskytovateľa sa úhrada za opatrovateľskú službu primerane odpočíta. 

5.	Na konci mesiaca opatrovateľka predloží výkaz o poskytnutej opatrovateľskej službe a to za tie dni, v ktorých bola služba skutočne vykonaná podľa počtu pracovných dní v mesiaci bez dní hospitalizácie prijímateľa, alebo jeho neprítomnosti v mieste poskytovania služby.

6.	Prijímateľ i poskytovateľ sociálnej služby vždy na konci mesiaca výkaz podpíše.

7.	Platba za sociálne služby sa uhrádza najneskôr do 15.- ho dňa nasledujúceho kalendárneho mesiaca.

8.	Úhradu za sociálnu službu môže platiť aj iná fyzická osoba na základe písomnej dohody.

9.	Po zaplatení úhrady za sociálne služby musí prijímateľovi zostať mesačne z jeho príjmu 1,3 násobok sumy životného minima pre jednu plnoletú fyzickú osobu.

10.	Neuhradená suma, alebo jej časť za poskytovanú službu je pohľadávkou poskytovateľa a uplatňuje sa v konaní o dedičstve, alebo jej vymáhanie sa uskutočňuje podľa Zásad hospodárenia s majetkom obce.

11.	Ak občan požiada o poskytovanie opatrovateľskej služby bez posúdenia odkázanosti na sociálnu službu podľa ustanovenia § 51a zákona č. 50/2012 Z.z., ktorým sa mení a dopĺňa zákon o sociálnych službách  a o zmene a doplnení zákona č. 455/1991 Zb. o živnostenskom podnikaní v znení neskorších predpisov, je povinný uhradiť ekonomicky oprávnené náklady, spojené s poskytovaním tejto sociálnej služby, t.j.   vo výške 4.56 € za 1 hodinu výkonu.

12.	Prijímateľ sociálnej služby je povinný poskytovateľovi sociálnej služby oznámiť výšku svojich príjmov s vyhlásením o majetku podľa prílohy č. 2 tohto VZN.. 

Prijímateľ je ďalej povinný v súlade so zákonom o sociálnych službách ohlásiť          do 8 dní zmeny vo výške príjmu, úspor  a v hodnote majetku, ktoré sú rozhodujúce   na určenie úhrady za sociálnu službu.

13.	Ak prijímateľ sociálnej služby nesplní povinnosť uvedenú v bode 12 tohto článku, poskytovateľ nie je povinný pri určení sumy úhrady postupovať podľa bodu 9 tohto článku VZN. 

14.	Príjem a majetok na určenie úhrady za sociálnu službu sa posudzuje podľa zákona o sociálnych službách.

PODPORNÉ SLUŽBY

Čl. 7

Odľahčovacia služba 

1.	Odľahčovacia služba podľa  zákona je sociálna služba poskytovaná, fyzickej osobe, ktorá opatruje fyzickú osobu s ťažkým zdravotným postihnutím s trvalým pobytom v mestskej časti,  ktorou sa poskytuje alebo zabezpečuje tejto osobe sociálna služba počas obdobia, v ktorom fyzická osoba, ktorá opatruje, nemôže opatrovanie vykonávať.

2.	Cieľom odľahčovacej služby je umožniť fyzickej osobe, ktorá opatruje fyzickú osobu s ťažkým zdravotným postihnutím s trvalým pobytom v mestskej časti nevyhnutný odpočinok na účel udržania jej fyzického a duševného zdravia a prevencie jeho zhoršenia.

3.	Odľahčovacia služba sa poskytuje na celé dni, najviac 30 dní v kalendárnom roku, v rozsahu najmenej 12 hodín denne.

4.	Nevyčerpané dni v kalendárnom roku nemožno poskytnúť v nasledujúcom kalendárnom roku.

5.	Odľahčovacia služba sa zabezpečuje na základe písomnej žiadosti fyzickej osoby, ktorej súčasťou je Rozhodnutie ÚPSVaR o peňažných príspevkoch na opatrovanie fyzickej osoby s ťažkých zdravotným postihnutím s trvalým pobytom v mestskej časti.

6.	Mestská časť zabezpečí odľahčovaciu službu u poskytovateľa sociálnych služieb, ktorým sú zariadenia opatrovateľskej služby v zriaďovateľskej pôsobnosti hlavného mesta SR Bratislavy. 

7.	Žiadosť o zabezpečenie odľahčovacej služby tvorí prílohu č. 3 tohto VZN.

Čl. 8
Jedáleň 

   1.  V jedálni  sa podľa  zákona o sociálnych službách poskytuje stravovanie fyzickej  osobe, ktorá:
a)	nemá zabezpečené nevyhnutné podmienky na uspokojovanie základných životných potrieb,
b)	má ťažké zdravotné postihnutie alebo nepriaznivý zdravotný stav, alebo
c)	dovŕšila dôchodkový vek
d)	má trvalý pobyt v mestskej časti.

2.	Stravovanie sa môže poskytovať aj prostredníctvom donášky stravy do domácnosti fyzickej osoby s trvalým pobytom v mestskej časti, ktorá dovŕšila dôchodkový vek a má vydané právoplatné rozhodnutie o odkázanosti na sociálnu službu. Donášku zabezpečuje opatrovateľská služba. 

3.	Stravovanie pre občanov, ktorí dovŕšili dôchodkový vek, majú ťažké zdravotné postihnutie alebo nepriaznivý zdravotný stav sa zabezpečuje v súlade so schválenými „Zásadami zabezpečovania poskytovania stravovania ako podpornej služby v mestskej časti Bratislava - Nové Mesto“, ktoré boli schválené Miestnym zastupiteľstvom Bratislava – Nové Mesto dňa 13.12. 2011.

Čl. 9
Denné centrum 

1.	V dennom centre sa poskytuje sociálna služba počas dňa fyzickej osobe s trvalým pobytom v mestskej časti , ktorá dovŕšila dôchodkový vek, fyzickej osobe s ťažkým zdravotným postihnutím alebo nepriaznivým zdravotným stavom, rodičovi s dieťaťom alebo starému rodičovi s vnúčatami.
2.	V dennom centre sa poskytuje najmä poradenstvo a záujmová činnosť. Je to oddychové zariadenie pre fyzické osoby s trvalým pobytom v mestskej časti s celoročnou prevádzkou,
3.	Poslaním denného centra ( klubu dôchodcov) je:

-	podnecovať aktivity osôb, ktoré dovŕšili dôchodkový vek, fyzických osôb s ťažkým  zdravotným postihnutím alebo nepriaznivým zdravotným stavom, rodičov s dieťaťom, alebo starých rodičov s vnukmi alebo vnučkami, začleňovať ich do života spoločnosti a napomáhať pri primeranom kultúrno –spoločenskom uplatnení a realizácii osobných záľub,

-	poskytovať niektoré služby, ako je občerstvenie 

-	zapájať členov centra do aktivít záujmových krúžkov (napr. vyšívanie, paličkovanie, háčkovanie, ale aj cvičenie, spoločenské hry, a pod.),

-	organizovať návštevu kultúrnych podujatí, prednášky k aktuálnym problémom, diskusné stretnutia, v spolupráci s Miestnym úradom BNM pripravovať, realizovať zájazdy, vychádzky, tanečné zábavy, návštevy divadelných a filmových predstavení, pre jubilujúcich členov centra zabezpečovať spoločenské posedenia a stretnutia,

-	pomáhať pri ochrane životného prostredia, poriadku a čistoty v okolí centra, organizovať separovaný zber papiera a iných druhotných surovín,

-	navštevovať chorých členov centra a a napomáhať im v ťažkej životnej situácii,

-	umožniť sledovať televízne vysielanie,  prístup k výpočtovej technike, ako aj k dennej tlači a časopisom.

Čl. 10

Záverečné ustanovenia

4.	Týmto VZN sa rušia Zásady určovania úhrad za poskytované opatrovateľské služby       pre obyvateľov mestskej časti Bratislava – Nové Mesto, schválené Miestnym zastupiteľstvom mestskej časti Bratislava – Nové Mesto dňa 22.4.2009 uznesením č. 16/13.2

5.	Toto všeobecné záväzné nariadenie nadobúda účinnosť.1.11. 2012.

Bratislava, dňa  ...........................

								Mgr. Rudolf  K u s ý
								       starosta

                                                                                                                           Príloha č. 1   k VZN

Úkony  opatrovateľskej  služby

ÚKONY SEBAOBSLUHY, ÚKONY STAROSTLIVOSTI O DOMÁCNOSŤ
                                   A   ZÁKLADNÉ  SOCIÁLNE  AKTIVITY

Časť  I.

Sebaobslužné úkony                                                                                              Trvanie úkonu

a/  Hygiena 
      1. osobná hygiena                                                                                                                       
1.00 €/úkon/deň	
   -  hygienická starostlivosť o jednotlivé časti tela : ruky ,tvár ,zub , nechty     /holenie, česanie, umývanie, aplikácia krémov , masti/	::::::::::::::::::::::::::::::::::::::::		                           
      2.  celkový  kúpeľ                                                                                                                                    
2,00 €/ úkon/deň	
          -  hygienická starostlivosť o celé telo vo vani , v sprche  s umytím vlasov ::::::::::::::	                        

b/  Stravovanie a dodržiavanie pitného režimu 
porciovanie stravy , obsluha / prinesenie stravy a nápoja na dosah klienta/			
0,70 € /úkon/deň	
kŕmenie a pomoc pri pití :::::::::::::::::::::::::::::::::::::::::::::::::::::::::::::::::::::::::::::::::::::

 c/  Vyprázdňovanie močového  mechúra a hrubého čreva    
1,50 € /úkon/deň	
      1.  sprievod na toaletu, sprievod z toalety, pomoc pri vyzliekaní a obliekaní ::::::::::::::         
           podanie podložnej misy, močovej fľaše s následným očistením
      2.  ochrana osobnej a posteľnej bielizne pred znečistením  				  
2,00 € /úkon/ deň	
           /nasadenie a výmena plienky/, účelná očista po toalete	:::::::::::::::::::::::::::::::::::::::					 

d/  Obliekanie, vyzliekanie
0,40 €/ úkon/deň	
        Výber oblečenia /rozpoznanie jeho správneho vrstvenia a farieb/ ::::::::::::::::::::::::::
         obliekanie, obúvanie, vyzliekanie, vyzúvanie	                                                                                  

1,50    
1,50 €/ úkon/deň	

1,00 €/ úkon/deň	
 e/   Mobilita , motorika 
       1. sprievod pri chôdzi /chôdza po rovine, po schodoch /	    ::::::::::::::::::::::::::::: 

2. pomoc pri vstávaní z lôžka ,pomoc pri líhaní na lôžko :::::::::::::::::::::::                                 polohovanie pomoc pri manipulácii s predmetmi/uchopenie 
       lyžičky zapínanie gombíkov/ obsluha a premiestňovanie predmetov dennej potreby					 

			                         

Časť   II.

 Úkony starostlivosti o svoju domácnosť

1,00 €/ úkon/deň	
3,00 €/ 2 h/deň 	
0,70 €/ úkon/ deň	
0,50 €/ úkon/deň	
0,30 €/ úkon/deň	
5,00 €/ 2 h/deň 	
0,60 €/ úkon/deň	
2,00 €/1 h/deň	
1,00 €/ úkon/deň	
0,30 €/ úkon/deň	
2,00 €/ úkon/deň	
0,40 €/ úkon/deň	
      a/	nákup potravín a iného drobného spotrebného tovaru	 
       b/	príprava jedla , varenie                                                                                                                               
       c/    donáška jedla		                                                                                                
       d/	zohrievanie jedla			                                                                                          
       e/	umytie riadu							                                               
       f/     bežné upratovanie v domácnosti	
       g/    obsluha bežných domácich spotrebičov		                                                                     
       h/ 	starostlivosť o bielizeň /pranie, žehlenie /
       i /	starostlivosť o lôžko
       j/	vynášanie drobného odpadu do zbernej nádoby				
      k/	donáška uhlia ,dreva ,vody, vynesenie popola, 
kúrenie vo vykurovacích telesách a ich čistenie                                           
      l/	ďalšie jednoduché úkony spojené s prevádzkou a udržiavaním domácnosti                                          
              (administratívne úkony spojené s vedením domácnosti, napr. zabezpečenie
úhrady platieb) 			                                                                                                   

Časť  III.

 Základné sociálne aktivity

1,00 €/1h/deň	
1,00 €/1h/deň	
1,00 €/1h /deň	
     a/  sprievod
     1.  na lekárske vyšetrenie			
     2.  na vybavenie úradných záležitostí				                                                          
     3. pri záujmových činnostiach                                                                                                                      
 
b / predčítanie pre fyzickú  osobu , ktorá je nevidiaca alebo prakticky nevidiaca 
     najmä pri vybavovaní úradných záležitostí, pri vybavovaní úradnej a
bez úhrady	
     osobnej korešpondencie a pri nakupovaní	         				                      

c/  tlmočenie
     1. pre fyzickú osobu, ktorá je nepočujúca, alebo fyzickú  osobu, ktorá má ťažkú 
bez úhrady	
         obojstrannú  nedoslýchavosť, najmä pri vybavovaní úradných záležitostí, 
         pri návšteve lekára, pri záujmových činnostiach            
          				        										
     2. pre fyzickú osobu, ktorá je hluchoslepá, najmä pri vybavovaní úradných záležitostí , 
         pri vybavovaní úradnej a osobnej korešpondencie a pri nakupovaní,        
bez úhrady	
         pri návšteve lekára, pri záujmových činnostiach				

Časť  IV.

Dohľad pri  úkonoch sebaobsluhy, úkonoch starostlivosti o svoju domácnosť a pri vykonávaní základných sociálnych aktivít
2,50 €/1 h/deň	

 a/   potreba dohľadu v určenom čase			
		
neposkytujeme	
  b/  potreba nepretržitého dohľadu							             

										

Príloha č. 2 k VZN

Vyhlásenie
o majetku fyzickej osoby na účely platenia úhrady za sociálnu službu

Meno, priezvisko, titul ................................................................................................

Rodné číslo a dátum narodenia ...................................................................................

Bydlisko .....................................................................................................................

Vyhlasujem na svoju česť, že vlastním (nevlastním majetok**) v hodnote presahujúcej
10 000 €.
Uvedené údaje sú pravdivé a úplné, som si vedomý/vedomá právnych následkov nepravdivého vyhlásenia, ktoré vyplývajú z príslušných právnych predpisov.

V ........................................, dňa ..............................................

................................................................                              ........................................................
     podpis fyzickej osoby					        podpis úradne osvedčil 

** Za majetok sa považujú nehnuteľné a hnuteľné veci, vrátane peňažných úspor, a ak to ich povaha pripúšťa, aj práva a iné majetkové  hodnoty. Za hodnotu majetku je možné považovať len podiel majetku pripadajúci na prijímateľa sociálnej služby a osoby uvedené v § 73, ods.10.

Za majetok sa nepovažujú:
6.	nehnuteľnosť, ktorú prijímateľ sociálnej služby užíva na trvalé bývanie 
7.	nehnuteľnosť, ktorú užívajú na trvalé bývanie:
a)	manžel (manželka) prijímateľa sociálnej služby
b)	deti prijímateľa sociálnej služby
c)	rodičia prijímateľa sociálnej služby
d)	iná fyzická osoba na základe práva zodpovedajúcemu vecnému bremenu,
4.	poľnohospodárska pôda a lesná pôda, ktorú prijímateľ sociálnej služby užíva pre svoju          potrebu,
5.	garáž, ktorú prijímateľ sociálnej služby preukázateľne užíva,
6.	hnuteľné veci, ktoré tvoria nevyhnutné vybavenie domácnosti, hnuteľné veci, ktorými sú ošatenie a obuv, hnuteľné veci, na ktoré sa poskytla jednorazová dávka v hmotnej núdzi alebo peňažný príspevok na kompenzáciu sociálnych dôsledkov ťažkého zdravotného postihnutia,
7.	osobné motorové vozidlo, ktoré sa využíva na individuálnu prepravu z dôvodu ťažkého zdravotného postihnutia,
8.	hnuteľné veci, ak by bol ich predaj alebo iné nakladanie s nimi v rozpore s dobrými mravmi

Mestská časť Bratislava – Nové Mesto					Príloha č. 3 k VZN

Žiadosť o zabezpečenie odľahčovacej služby

A.	Údaje o žiadateľovi

Meno a priezvisko:					Titul

Dátum narodenia:						

Adresa:    Trvalého pobytu:
		  
	           Prechodného pobytu: 	

Rodinný stav:						Telefón:

Štátne občianstvo:

Príbuzenský pomer k opatrovanej osobe:

B.	Údaje o opatrovanej osobe

Meno a priezvisko:					Titul

Dátum narodenia						

Adresa:	Trvalého pobytu:
		
		Prechodného pobytu:

Číslo posudku úradu práce, sociálnych vecí a rodiny:

Súhlas opatrovanej osoby so zabezpečením odľahčovacej služby:

Meno a priezvisko .....................................................narodený (á) ..........................

     Týmto vyjadrujem svoj súhlas so zabezpečením a poskytovaním odľahčovacej služby  v zariadení opatrovateľskej služby. 

V Bratislave, dňa ..............				podpis opatrovanej osoby

C: Odôvodnenie žiadosti

D: Obdobie poskytovania odľahčovacej služby:

Deň začatia poskytovania odľahčovacej služby. ...................................................

Obdobie trvania odľahčovacej služby : od ...................................     do ..........................

E: Vyhlásenie žiadateľa:

     Vyhlasujem, že som všetky údaje uviedol(a) pravdivo. Som si vedomý(á) právnych následkov za uvedenie nepravdivých údajov. 
Súhlasím so spracovaním osobných údajov podľa zákona č. 428/2002 Z.z. o ochrane osobných údajov v znení neskorších predpisov.

V Bratislave, dňa ............................				...................................
	
								   	    podpis žiadateľa

.

 8.  Návrh Všeobecne záväzného nariadenia  mestskej časti Bratislava-Nové Mesto o poskytovaní  a úhradách za  sociálne  služby 

          PRÁVNA SKUPINA
Zasadnutie dňa        :   4. 9. 2012
Účasť - prítomní       :    Biharyová, Vargová
Stanovisko právnej skupiny: právna skupina odporúča nasledovné zmeny:
Čl. 2 - doplniť definíciu pojmov - kto je poskytovateľom sociálnej služby; kto je prijímateľom sociálnej služby; aké druhy sociálnych služieb MČ poskytuje;
Čl. 3  - v  bode 3 doplniť text  „...... aj iná fyzická osoba, ktorá musí obsahovať náležitosti podľa bodu 1 tohto článku VZN;
- v bode 4 písm. d) - neodporúča používať odvolávky zo zákona č. 448/2008 Z. z. v znení   neskorších predpisov; navrhuje dotknutú prílohu zákona premietnuť ako samostatnú         prílohu k VZN a uviesť ju v odvolávke;
Čl. 4  -  doplniť Čl. v úvode ustanovenia 4;
-  v bode 1 a následne aj v celom texte VZN navrhuje doplniť a používať slovné spojenie „trvalý pobyt“;
          - v bode 2 prvá odrážka nie je zrejmé na akú prílohu č. 3a) sa spracovateľ odvoláva, predpokladom je zákon o sociálnych službách;
          - v tejto súvislosti spracovateľovi odporúča zjednotiť používanie označenia zákona o sociálnych službách v skrátenej forme, a to buď formou číselného označenia, resp. slovom;
          -  bod 3 vzhľadom k duplicite s ust. čl. 6 bod. 15 vypustiť;
Čl. 5 - v bode 1 a následne aj v celom texte VZN navrhuje vypustiť „občan“ a používať slovné spojenie „fyzická osoba s trvalým pobytom v mestskej časti“;
-	v bode 2 vypustiť spojku „... ak“  a nahradiť ju „alebo“ ide o alternatívu kedy je možné poskytnúť opatrovateľskú službu pred nadobudnutím právoplatnosti rozhodnutia o odkázanosti;
-	v celom texte VZN zjednotiť používanie slovného spojenia - mestská časť - resp. mestská časť Bratislava-Nové Mesto;
Čl. 6  - bod 10 vypustiť text „...., ktorá  bude uplatnená v konaní o dedičstve.“, nakoľko pohľadávku si MČ môže uplatniť aj v rámci občiansko-súdneho konania;
-	bod 11 navrhuje doplniť za .... predpisov ... slovné spojenie ... je povinný uhradiť ... a vypustiť  slovné spojenie ... platí úhradu vo výške...;
Čl. 7  - v bode 6. neodporúča uvádzať konkrétne údaje ako sú poschodie, číslo dverí a pod. nakoľko pri akejkoľvek zmene by bolo nutné túto premietnuť formou dodatku k VZN;
          -  v celom texte VZN neodporúča používať slovné spojenie „sociálny taxík“;
Čl. 8   -  v bode 2 vzhľadom k lepšej prehľadnosti navrhuje použiť tabuľku;
Čl. 9  - bod 1 navrhuje doplniť prvú vetu za slovné spojenie „..fyzickú osobu s ťažkým zdravotným postihnutím ....“ doplniť „.... s trvalým pobytom v mestskej časti ...“, zároveň uvedené premietnuť aj do bodu 2 toho istého článku;
          -  v bode 6 vypustiť „Magistrátu hlavného mesta SR Bratislavy“ a nahradiť „Hlavného mesta SR Bratislavy“, nakoľko magistrát nie je právnickou osobou a teda nie je spôsobilý byť nositeľom práv a povinností;
Čl. 10 - v bode 1 nie je zrejmé aký „zákon“ má spracovateľ na mysli - upresniť (zákon o sociálnych službách);
 
V závere doplniť o podpisovú doložku starostu mestskej časti Bratislava-Nové Mesto.

Komisia                   :  FINANČNÁ, PRE  SPRÁVU  A  NAKLADANIE  S  MAJETKOM  MČ
Zasadnutie dňa        :  5. 9. 2012
Účasť - prítomní       :   Bielik,  Ágoston,  Augustinič, Galamboš, Pfundtner, Vereš, Kulcsár, Petríková, 
        - neprítomní     :  Kudroň
        - ospravedlnení:  Winkler, Liptáková, Rybáriková, Hudec,
Stanovisko komisie :   komisia predložený návrh zobrala na vedomie bez pripomienok

Komisia                       :    SOCIÁLNYCH  VECÍ  A  BÝVANIA
Zasadnutie dňa            :    3. 9. 2012
Účasť - prítomní          :    Bartoš, Mikulec, Margolien, Ferenczyová, Fiam, Kaducová
           - neprítomní      :    -
           - ospravedlnení :    Gašpierik, , Manzalová
Stanovisko komisie  :  komisia prerokovala predložený návrh a tento po zapracovaní drobných pripomienok odporučila MR a MZ MČ B-NM schváliť bez pripomienok

Komisia                       :   PRE ŠKOLSTVO a VZDELÁVANIE
Zasadnutie dňa            :   3. 9. 2012  (mimoriadne)
Účasť - prítomní          :  Vítková, Ágoston, Szusčík, Varga, Málek
          -  neprítomní      :  Sládek
          - ospravedlnení  :   -
Stanovisko komisie     :   komisia prerokovala predložený materiál a tento berie na vedomie

Komisia   :  PRE KULTÚRU, MLÁDEŽ. ŠPORT, VOĽNÝ ČAS  A INFORMAČNÉ SYSTÉMY
Zasadnutie dňa           :    6. 9. 2012 (mimoriadne)
Účasť - prítomní           :     Arvayová,  Norovský, Bačiak-Masaryková,  Zápražný (odchod pred hlasovaním)
           - neprítomní     :   Jánošová,  
           - ospravedlnení:    Mašátová-Haliaková, Tenková, 
Stanovisko komisie    :   komisia zobrala materiál na vedomie, o návrhu nehlasovala, nakoľko nebola uznášaniaschopná

Komisia                      :  DOPRAVY, ŽIVOTNÉHO PROSTREDIA A OCHRANY VEREJNÉHO PORIADKU
Zasadnutie dňa            :    3. 9. 2012
Účasť: - prítomní         :   Jánošová, Dubček, Debnár, Križanová, Nemetzová
           - neprítomní      :   Bobák
           - ospravedlnení :   Feješ
Stanovisko komisie     :   komisia  odporučila predložiť materiál na rokovanie MR a MZ MČ B-NM – bez pripomienok

Komisia                       : ÚZEMNÉHO  PLÁNOVANIA,  URBANIZMU  A  VÝSTAVBY
Zasadnutie dňa            :  7. 9. 2012
Účasť - prítomní          :  Novitzky, Dúžeková, Mikuš
          - neprítomní       :  Rácz, Korček, Lukáč 
           - ospravedlnení :  Bánska, Jackuliak
Stanovisko komisie     :  komisia  materiál prerokovala, ale nebola uznášaniaschopná